Frankrigs ændring af forpligtelse til offentlig tjeneste for så vidt angår ruteflyvning mellem henholdsvis Ajaccio, Bastia, Calvi, Figari og Paris (Orly)

(2002/C 85/02)

(EØS-relevant tekst)

1. I henhold til artikel 4, stk. 1, litra a), i Rådets forordning (EØF) nr. 2408/92 om EF-luftfartsselskabers adgang til luftruter inden for Fællesskabet og i overensstemmelse med beslutningen truffet af de lokale myndigheder på Korsika af 25. januar 2002 har Frankrig besluttet med virkning fra den 27. oktober 2002 at ændre forpligtelsen til offentlig tjeneste vedrørende ruteflyvning fra Paris (Orly), og henholdsvis Ajaccio, Bastia, Calvi og Figari, offentliggjort i De Europæiske Fællesskabers Tidende C 227 af 10. august 1999.

Der gøres opmærksom på, at Frankrig har besluttet at forbeholde visse ankomst- og afgangstidspunkter i Paris (Orly) til ovennævnte forbindelser i henhold til bestemmelserne i artikel 9 i Rådets forordning (EØF) nr. 95/93 af 18. januar 1993 om fælles regler for tildeling af ankomst- og afgangstidspunkter i Fællesskabets lufthavne.

2. Under særlig hensyntagen til Korsikas geografiske situation indføres der følgende nye forpligtelser til offentlig tjeneste:

2.1. Minimalt antal beflyvninger, fartplan, flytype og kapacitet

a) Mellem Paris (Orly) og Ajaccio

Beflyvningen foretages som følger:

i) mandag til fredag med undtagelse af ferie- og helligdage foretages mindst tre daglige returflyvninger; fartplanen skal gøre det muligt for mindst 140 passagerer at foretage en returflyvning i løbet af dagen med et ophold på mindst ti timer i Paris og mindst syv timer på Korsika

ii) mindst tre returflyvninger lørdag og søndag samt ferie- og helligdage jævnt fordelt over dagen.

Ruten skal beflyves med fly med turbojetmotor.

Ruten skal beflyves uden mellemlandinger mellem Paris (Orly) og Ajaccio.

Følgende betingelser vedrørende kapaciteten skal opfyldes:

i) i følgende tilfælde skal kapaciteten i hver retning være mindst 145 pladser (begrænset til 140 pladser fra udgangen af oktober til udgangen af marts):

- fra mandag til fredag med undtagelse af ferie- og helligdage, i hver retning, både morgen og aften fra kl. 18.00

- søndag, medmindre den følgende mandag er en ferie- eller helligdag, fra kl. 18.00 i retningen Korsika-Paris

- på den sidste dag i en forlænget weekend, hvor dagen før lørdag og/eller efter søndag er en ferie- eller helligdag, fra kl. 18.00 i retningen Korsika-Paris

- når en enkelt ferie- eller helligdag forekommer tirsdag, onsdag eller torsdag på flyvninger efter 18.00 fra Korsika til Paris

ii) den minimale kapacitet er anført nedenfor og skal være angivet i fartplanen (samlet kapacitet i begge retninger):

- den daglige grundkapacitet skal hele året være på 850 pladser

- grundkapaciteten skal suppleres som følger:

- i skolernes sommerferie (11 uger fra juni til september) pr. uge:

8500 pladser for IATA-sommersæsonen 2003,

8750 pladser for IATA-sommersæsonen 2004,

9000 pladser for de efterfølgende IATA-sommersæsoner

- fra udgangen af marts til udgangen af oktober (uden for skolernes sommerferie, 20 uger) pr. uge:

4000 pladser for IATA-sommersæsonen 2003,

4250 pladser for IATA-sommersæsonen 2004,

4500 pladser for de efterfølgende IATA-sommersæsoner

iii) da spidsbelastningsperioderne er fordelt over året primært ud fra skoleferier og helligdage (allehelgen, jul, påske, Kristi himmelfartsdag og pinse, samt hjemrejse fra sommerferien), skal der findes en supplerende minimumskapacitet (samlet kapacitet i begge retninger), som udtrykkeligt og forudgående er aftalt med Office des transports de la Corse, og som navnlig vedrører:

- første og sidste dag i skoleferierne

- på en enkeltstående ferie- eller helligdag tirsdag, onsdag eller torsdag samt på dagen forud for denne ferie- eller helligdag.

- på dagen forud for og den sidste dag i lange weekender, hvor dagen før lørdag og/eller efter søndag er en ferie- eller helligdag.

Den supplerende minimumskapacitet består af følgende:

- fra udgangen af oktober til udgangen af marts (21 uger): 4000 pladser i forbindelse med allehelgen ferie- og helligdagene, 6000 pladser i jule- og nytårsferien samt 2000 pladser i februar-ferien

- i ni sommeruger (fra begyndelsen af juli til begyndelsen af september): 3000 pladser pr. uge plus 11000 ekstra pladser hvert år for at dække efterspørgslen i følgende spidsbelastningsperioder: den 14. juli (2000 pladser), den 31. juli/1. august (2000 pladser), den 15. august (2000 pladser), den 31. august/1. september (2000 pladser) og begyndelsen af skoleåret (3000 pladser)

- fra udgangen af marts til udgangen af oktober (uden for skolernes sommerferie, 20 uger): 6000 pladser i skolernes forårsferie, 5000 pladser i påskeweekenden, 11000 pladser i ferieperioden omkring den 1. og 8. maj samt 11000 pladser ved Kristi himmelfartsdag og i pinsen.

Denne supplerende minimumskapacitet svarer til den tolvmånedersperiode, som udgøres af IATA-vintersæsonen 2003/04 og sommersæsonen 2004. Den mindskes med 2 % i den tolvmånedersperiode, som udgøres af IATA-vintersæsonen 2002/03 og sommersæsonen 2003. Den øges med 2 % i den tolvmånedersperiode, som udgøres af IATA-vintersæsonen 2004/05 og sommersæsonen 2005, og bibeholdes på dette niveau i de efterfølgende tolvmånedersperioder.

Denne supplerende kapacitet skal udbydes til salg mindst to måneder inden de pågældende afgange.

b) Mellem Paris (Orly) og Bastia

Beflyvningen foretages som følger:

i) mandag til fredag med undtagelse af ferie- og helligdage foretages mindst tre daglige returflyvninger; fartplanen skal gøre det muligt for mindst 140 passagerer at foretage en returflyvning i løbet af dagen med et ophold på mindst ti timer i Paris og mindst syv timer på Korsika.

ii) mindst tre returflyvninger lørdag og søndag samt ferie- og helligdage jævnt fordelt over dagen.

Ruten skal beflyves med fly med turbojetmotor.

Ruten skal beflyves uden mellemlandinger mellem Paris (Orly) og Bastia.

Følgende betingelser vedrørende kapaciteten skal opfyldes:

i) i følgende tilfælde skal kapaciteten i hver retning være mindst 145 pladser (begrænset til 140 pladser fra udgangen af oktober til udgangen af marts):

- fra mandag til fredag med undtagelse af ferie- og helligdage, i hver retning, både morgen og aften fra kl. 18.00

- søndag, medmindre den følgende mandag er en ferie- eller helligdag, fra kl. 18.00 i retningen Korsika-Paris

- på den sidste dag i en forlænget weekend, hvor dagen før lørdag og/eller efter søndag er en ferie- eller helligdag, fra kl. 18.00 i retningen Korsika-Paris

- når en enkelt ferie- eller helligdag forekommer tirsdag, onsdag eller torsdag på flyvninger efter 18.00 fra Korsika til Paris

ii) den minimale kapacitet er anført nedenfor og skal være angivet i fartplanen (samlet kapacitet i begge retninger):

- den daglige grundkapacitet skal hele året være på 850 pladser

- grundkapaciteten skal suppleres som følger:

- i skolernes sommerferie (11 uger fra juni til september) pr. uge:

5400 pladser for IATA-sommersæsonen 2003,

5600 pladser for IATA-sommersæsonen 2004,

5800 pladser for de efterfølgende IATA-sommersæsoner

- fra udgangen af marts til udgangen af oktober (uden for skolernes sommerferie, 20 uger) pr. uge:

1400 pladser for IATA-sommersæsonen 2003,

1600 pladser for IATA-sommersæsonen 2004,

1800 pladser for de efterfølgende IATA-sommersæsoner

iii) da spidsbelastningsperioderne er fordelt over året primært ud fra skoleferier og helligdage (allehelgen, jul, påske, Kristi himmelfartsdag og pinse, samt hjemrejse fra sommerferien), skal der findes en supplerende minimumskapacitet (samlet kapacitet i begge retninger), som udtrykkeligt og forudgående er aftalt med Office des transports de la Corse, og som navnlig vedrører:

- første og sidste dag i skoleferierne

- på en enkeltstående ferie- eller helligdag tirsdag, onsdag eller torsdag samt på dagen forud for denne ferie- eller helligdag

- på dagen forud for og den sidste dag i lange weekender, hvor dagen før lørdag og/eller efter søndag er en ferie- eller helligdag.

Den supplerende minimumskapacitet består af følgende:

- fra udgangen af oktober til udgangen af marts (21 uger): 3000 pladser i forbindelse med allehelgen ferie- og helligdagene, 5500 pladser i jule- og nytårsferien samt 1500 pladser i februar-ferien

- i ni sommeruger (fra begyndelsen af juli til begyndelsen af september): 2000 pladser pr. uge plus 11000 ekstra pladser hvert år for at dække efterspørgslen i følgende spidsbelastningsperioder: den 14. juli (2000 pladser), den 31. juli/1. august (2000 pladser), den 15. august (2000 pladser), den 31. august/1. september (2000 pladser) og begyndelsen af skoleåret (3000 pladser)

- fra udgangen af marts til udgangen af oktober (uden for skolernes sommerferie, 20 uger): 6000 pladser i skolernes forårsferie, 5000 pladser i påskeweekenden, 11000 pladser i ferieperioden omkring den 1. og 8. maj samt 11000 pladser ved Kristi himmelfartsdag og i pinsen.

Denne supplerende minimumskapacitet svarer til den tolvmånedersperiode, som udgøres af IATA-vintersæsonen 2003/204 og sommersæsonen 2004. Den mindskes med 2 % i den tolvmånedersperiode, som udgøres af IATA-vintersæsonen 2002/03 og sommersæsonen 2003. Den øges med 2 % i den tolvmånedersperiode, som udgøres af IATA-vintersæsonen 2004/05 og sommersæsonen 2005, og bibeholdes på dette niveau i de efterfølgende tolvmånedersperioder.

Denne supplerende kapacitet skal udbydes til salg mindst to måneder inden de pågældende afgange.

c) Mellem Paris-Orly og Calvi

Det minimale antal beflyvninger er som følger: mindst fem ugentlige returflyvninger og heraf tre fra fredag til søndag, en midt i ugen, som gør det muligt at transportere mindst 100 passagerer i hver retning i løbet af hver af de pågældende dage.

Ruten skal beflyves med fly med turbojetmotor.

Ruten skal beflyves uden mellemlandinger mellem Paris (Orly) og Calvi.

Følgende betingelser vedrørende kapaciteten skal opfyldes:

i) den minimale kapacitet er anført nedenfor og skal være angivet i fartplanen (samlet kapacitet i begge retninger):

- den ugentlige grundkapacitet skal hele året være på 1090 pladser

- fra udgangen af marts til udgangen af oktober skal det som minimum være muligt at transportere 100 passagerer om eftermiddagen i følgende tilfælde:

- om fredagen i retningen Paris-Calvi

- om søndagen, medmindre den følgende mandag er en ferie- eller helligdag, i retningen Calvi-Paris

- hvor dagen før lørdag og/eller efter søndag er en ferie- eller helligdag, flyves fra Paris til Calvi dagen før den lange weekend, og på weekendens sidste dag flyves fra Calvi til Paris

- på dagen før en enkeltstående ferie- eller helligdag, der falder på en tirsdag, onsdag eller torsdag, flyves fra Paris til Calvi, og på selve ferie- eller helligdagen fra Calvi til Paris

- grundkapaciteten skal suppleres som følger:

- i skolernes sommerferie (11 uger fra juni til september) pr. uge:

2600 pladser for IATA-sommersæsonen 2003,

2800 pladser for IATA-sommersæsonen 2004,

3000 pladser for de efterfølgende sommersæsoner

- fra udgangen af marts til udgangen af oktober (uden for skolernes sommerferie, 20 uger) pr. uge:

600 pladser for IATA-sommersæsonen 2003,

650 pladser for IATA-sommersæsonen 2004,

700 pladser for de efterfølgende IATA-sommersæsoner;

ii) da spidsbelastningsperioderne er fordelt over året primært ud fra skoleferier og helligdage (allehelgen, jul, påske, Kristi himmelfartsdag og pinse, samt hjemrejse fra sommerferien), skal der findes en supplerende minimumskapacitet (samlet kapacitet i begge retninger), som udtrykkeligt og forudgående er aftalt med Office des transports de la Corse, og som navnlig vedrører:

- første og sidste dag i skoleferierne

- på en enkeltstående ferie- eller helligdag tirsdag, onsdag eller torsdag samt på dagen forud for denne ferie- eller helligdag

- på dagen forud for og den sidste dag i lange weekender, hvor dagen før lørdag og/eller efter søndag er en ferie- eller helligdag.

Den supplerende minimumskapacitet består af følgende:

- fra udgangen af oktober til udgangen af marts (21 uger): 650 pladser i forbindelse med allehelgen ferie- og helligdagene, 1000 pladser i jule- og nytårsferien samt 350 pladser i februar-ferien

- i ni sommeruger (fra begyndelsen af juli til begyndelsen af september): 1700 pladser pr. uge plus 6300 ekstra pladser hvert år for at dække efterspørgslen i følgende spidsbelastningsperioder: den 14. juli (1100 pladser), den 31. juli/1. august (1100 pladser), den 15. august (1100 pladser), den 31. august/1. september (1100 pladser) og begyndelsen af skoleåret (1900 pladser)

- fra udgangen af marts til udgangen af oktober (uden for skolernes sommerferie, 20 uger): 2000 pladser i skolernes forårsferie, 2000 pladser i påskeweekenden, 5000 pladser i ferieperioden omkring den 1. og 8. maj samt 5000 pladser ved Kristi himmelfartsdag og i pinsen.

Denne supplerende minimumskapacitet svarer til den tolvmånedersperiode, som udgøres af IATA-vintersæsonen 2003/04 og sommersæsonen 2004. Den mindskes med 2 % i den tolvmånedersperiode, som udgøres af IATA-vintersæsonen 2002/03 og sommersæsonen 2003. Den øges med 2 % i den tolvmånedersperiode, som udgøres af IATA-vintersæsonen 2004/05 og sommersæsonen 2005, og bibeholdes på dette niveau i de efterfølgende tolvmånedersperioder.

Denne supplerende kapacitet skal udbydes til salg mindst to måneder inden de pågældende afgange.

d) Mellem Paris-Orly og Figari

Det minimale antal beflyvninger er som følger: fem returflyvninger om ugen, heraf mindst tre mellem fredag aften og mandag morgen. Fartplanen skal gøre det muligt for mindst 100 passagerer at foretage en returflyvning i løbet af dagen med et ophold på mindst ti timer i Paris bortset fra lørdag og søndag samt ferie- og helligdage.

Ruten skal beflyves med fly med turbojetmotor.

Ruten skal beflyves uden mellemlandinger mellem Paris (Orly) og Figari.

Følgende betingelser vedrørende kapaciteten skal opfyldes:

i) den minimale kapacitet er anført nedenfor og skal være angivet i fartplanen (samlet kapacitet i begge retninger):

- den ugentlige grundkapacitet skal hele året være på 1090 pladser

- fra udgangen af marts til udgangen af oktober skal det som minimum være muligt at transportere 100 passagerer fra kl. 18.00 i følgende tilfælde:

- om fredagen i retningen Paris-Figari,

- om søndagen, medmindre den følgende mandag er en ferie- eller helligdag, i retningen Figari-Paris

- hvor dagen før lørdag og/eller efter søndag er en ferie- eller helligdag, flyves fra Paris til Figari dagen før den lange weekend, og på weekendens sidste dag flyves fra Figari til Paris

- på dagen før en enkeltstående ferie- eller helligdag, der falder på en tirsdag, onsdag eller torsdag, flyves fra Paris til Figari, og på selve ferie- eller helligdagen fra Figari til Paris

- grundkapaciteten skal suppleres som følger:

- i skolernes sommerferie (11 uger fra juni til september) pr. uge:

2600 pladser for IATA-sommersæsonen 2003,

2800 pladser for IATA-sommersæsonen 2004,

3000 pladser for de efterfølgende sommersæsoner

- fra udgangen af marts til udgangen af oktober (uden for skolernes sommerferie, 20 uger) pr. uge:

600 pladser for IATA-sommersæsonen 2003,

650 pladser for IATA-sommersæsonen 2004,

700 pladser for de efterfølgende IATA-sommersæsoner

ii) da spidsbelastningsperioderne er fordelt over året primært ud fra skoleferier og helligdage (allehelgen, jul, påske, Kristi himmelfartsdag og pinse, samt hjemrejse fra sommerferien), skal der findes en supplerende minimumskapacitet (samlet kapacitet i begge retninger), som udtrykkeligt og forudgående er aftalt med Office des transports de la Corse, og som navnlig vedrører:

- første og sidste dag i skoleferierne

- på en enkeltstående ferie- eller helligdag tirsdag, onsdag eller torsdag samt på dagen forud for denne ferie- eller helligdag

- på dagen forud for og den sidste dag i lange weekender, hvor dagen før lørdag og/eller efter søndag er en ferie- eller helligdag.

Den supplerende minimumskapacitet består af følgende:

- fra udgangen af oktober til udgangen af marts (21 uger): 650 pladser i forbindelse med allehelgen ferie- og helligdagene, 1000 pladser i jule- og nytårsferien samt 350 pladser i februar-ferien

- i ni sommeruger (fra begyndelsen af juli til begyndelsen af september): 1900 pladser pr. uge plus 7300 ekstra pladser hvert år for at dække efterspørgslen i følgende spidsbelastningsperioder: den 14. juli (1300 pladser), den 31. juli/1. august (1300 pladser), den 15. august (1300 pladser), den 31. august/1. september (1300 pladser) og begyndelsen af skoleåret (2100 pladser)

- fra udgangen af marts til udgangen af oktober (uden for skolernes sommerferie, 20 uger): 3000 pladser i skolernes forårsferie, 2000 pladser i påskeweekenden, 5000 pladser i ferieperioden omkring den 1. og 8. maj samt 5000 pladser ved Kristi himmelfartsdag og i pinsen.

Denne supplerende minimumskapacitet svarer til den tolvmånedersperiode, som udgøres af IATA-vintersæsonen 2003/04 og sommersæsonen 2004. Den mindskes med 2 % i den tolvmånedersperiode, som udgøres af IATA-vintersæsonen 2002/03 og sommersæsonen 2003. Den øges med 2 % i den tolvmånedersperiode, som udgøres af IATA-vintersæsonen 2004/05 og sommersæsonen 2005, og bibeholdes på dette niveau i de efterfølgende tolvmånedersperioder.

Denne supplerende kapacitet skal udbydes til salg mindst to måneder inden de pågældende afgange.

2.2. Billetpriser:

Den fulde enkeltbilletpris Y mellem Paris (Orly) og Ajaccio, Bastia, Calvi og Figari må maksimalt andrage 115 EUR. Denne maksimale billetpris forhøjes til 135 EUR i skolernes sommerferie (11 uger fra juni til september).

Følgende kategorier af passagerer skal ydes en billetpris på højst 74 EUR, og der må ikke gælde kapacitetsbegrænsninger samt reservations- eller købsfrister:

i) unge (under 25 år)

ii) ældre (60 år og derover)

iii) studerende på under 27 år

iv) familier (mindst to personer af samme familie, som rejser sammen)

v) passagerer med fast bopæl på Korsika som foretager returflyvninger fra Korsika med billetter, der er købt på Korsika, og som har en gyldighed på under 40 dage.

Denne maksimale billetpris forhøjes til 92 EUR i skolernes sommerferie (11 uger fra juni til september). Denne forhøjelse af priserne om sommeren gælder ikke for de bosiddende.

Billetter, som er købt i henhold til denne forpligtelse til offentlig tjeneste (til fuld pris, rabatpris og rabatpris for bosiddende), må ikke pålægges gebyr eller strafafgift i forbindelse med ændring af reservationen, selv når billetten er betalt, eller i forbindelse med refusion af ikke benyttede billetter.

Priserne er opgivet uden skatter og per capita afgifter til staten, de lokale myndigheder og lufthavnsmyndighederne, som er angivet på billetten, og de inkluderer momsafgift på den kontinentale del af ruten.

Såfremt luftfartsselskabernes driftsomkostninger på ruterne stiger unormalt, uforudsigeligt og af grunde, som ikke skyldes luftfartsselskaberne, kan de maksimale billetpriser forhøjes pro rata i forhold til den konstaterede omkostningsstigning. Luftfartsselskaberne på ruterne underrettes om de ændrede maksimale billetpriser, som træder i kraft efter en tidsfrist, der tilpasses omstændighederne. Meddelelse om den ændrede billetpris sendes omgående til Kommissionen for De Europæiske Fællesskaber med henblik på offentliggørelse i De Europæiske Fællesskabers Tidende.

2.3. Beflyvningens kontinuitet

- Undtagen i tilfælde af force majeure må antallet af aflyste flyvninger, som skyldes luftfartsselskabet, ikke overstige 1 % af de planmæssige flyvninger pr. IATA-sæson.

- Ifølge bestemmelserne i artikel 4, stk. 1, litra c), i forordning (EØF) nr. 2408/92, skal alle luftfartsselskaber, der har til hensigt at beflyve en af ruterne, garantere, at ruten beflyves i mindst 12 konsekutive måneder.

- Luftfartsselskabet kan kun afbryde flyvningerne med et varsel på mindst seks måneder.

Fællesskabets luftfartsselskaber gøres opmærksom på, at overtrædelse af ovennævnte forpligtelser til offentlig tjeneste i alvorlige og gentagne tilfælde ud over de administrative og/eller retlige sanktioner kan have til følge, at de i en periode på mindst fem år udelukkes fra at deltage i ethvert udbud, som de korsikanske regionale myndigheder står for.